text: AC Horsens: Vi er gearet til Superligaen
  11 april 2016 kl. 15.21
  Både spilleren, træneren og direktøren i AC Horsens mener, at klubben er klar til Superligaen. Hør deres forklaringer her.
  - Vi har arbejdet stenhårdt for at nå dertil, hvor vi er nu. Og vi vil arbejde stenhårdt for at holde fast i den placering, siger AC Horsens-spilleren Lasse Kryger til TV SYD.
  Han er ligesom sin træner og sin direktør overbevist om, at AC Horsens er parat til Superligaen.
  Direktør Kristian Nielsen er helt klar i mælet.
  - Vi er superliga-klar. Vi har fantastiske faciliteter, fantastisk stadion, et fuldtids set-up med vores spillere, dygtige trænere og velansat administration, så vi er klar, siger han til TV SYD.
  Træner Bo Henriksen er knap så sikker på oprykning allerede nu. Han vil hellere tage én kamp ad gangen.
  Vi er superliga-klar
  
  - Vores fokus er ikke som sådan på Superligaen. Vores fokus er at tage den næste kamp og så se, hvor vi ender henne den 28. maj, siger Bo Henriksen til TV SYD.
  AC Horsens var senest i Superligaen i sæsonen 2012-13, hvor de rykkede ned.
  
  
  